CELEX: 62012CN0373
Language: hu
Date: 2012-08-03 00:00:00
Title: C-373/12. sz. ügy: A Krajský súd v Prešove (Szlovákia) által 2012. augusztus 3-án benyújtott előzetes döntéshozatal iránti kérelem — G.I.C. Cash, a.s. kontra Marián Gunčaga

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/8
            
         A Krajský súd v Prešove (Szlovákia) által 2012. augusztus 3-án benyújtott előzetes döntéshozatal iránti kérelem — G.I.C. Cash, a.s. kontra Marián Gunčaga
   (C-373/12. sz. ügy)
   2012/C 355/13
   Az eljárás nyelve: szlovák
   
      A kérdést előterjesztő bíróság
   
   Krajský súd v Prešove
   
      Az alapeljárás felei
   
   
      Felperes: G.I.C. Cash, a.s.
   
      Alperes: Marián Gunčaga
   
      Az előzetes döntéshozatalra előterjesztett kérdések
   
   
               1.
            
            
               Az Európai Unió Alapjogi Chartájának (Charta) (1) 47. cikkét ennek 38. cikkével, a fogyasztókkal kötött szerződésekben alkalmazott tisztességtelen feltételekről szóló 93/13/EGK tanácsi irányelv (2) 6. cikkének (1) bekezdésével és 7. cikkének (1) bekezdésével összefüggésben úgy kell-e értelmezni, hogy amennyiben valamely bíróság, amely előtt a fogyasztókkal kötött szerződésre vonatkozó eljárás folyik, köteles értékelni, hogy egy szerződéses kikötés tisztességtelen-e, és hogy egy másik tagállam valamely igazságszolgáltatási szerve hasonló ténybeli körülmények között bizonyítottan úgy határozott, hogy egy (az említetthez) hasonló vagy azzal azonos tartalmú szerződéses kikötés tisztességtelen, a fogyasztónak joga van ahhoz, hogy a vitatott kikötés tisztességtelen jellegének vizsgálata során az (eljáró) igazságszolgáltatási szerv figyelembe vegye a másik tagállam igazságszolgáltatási szerve által elfogadott határozatot?
            
         
               2.
            
            
               Az első kérdésre adandó igenlő válasz esetén az eljáró igazságszolgáltatási szerv megsérti-e a Charta 47. és 38. cikkének együttes rendelkezése szerinti alapvető fogyasztói jogot, amennyiben nem veszi figyelembe egy másik tagállam valamely igazságszolgáltatási szervének egy hasonló vagy azonos tartalmú szerződéses kikötés tisztességtelen jellege vonatkozásában hozott határozatát?
            
         
      (1)  HL C 364., 2000.12.18., 1. o.
   
      (2)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15. fejezet, 2. kötet, 288. o.)